Mariupol portida Rossiya kuchlarining zirhli kateri, Donetskda vayron qilingan maktab. Urushning 96-kunidan fotoreportaj

Urushning to‘qson oltinchi kunida Rossiya qo‘shinlari Severodonetskka kirdi, deya ma’lum qildi Lugansk viloyati harbiy ma’muriyati rahbari Sergey Gayday. Shuningdek, Donbassda Lisichansk va Bahmut uchun janglar bo‘lib o‘tdi. Mariupol aholisidan Rossiya pasporti uchun hujjatlarni qabul qilish boshlandi. AQSH prezidenti Jo Bayden Vashington Ukrainaga snaryadlari Rossiya hududigacha yetib borishi mumkin bo‘lgan raketa tizimlarini bermasligini aytdi. Meduza urushga oid 30-may suratlarini jamladi.
Kiyev

 Irpendagi vayron bo‘lgan binoni tomosha qilayotgan bolakay. Shahar mart oyining oxirigacha rus qo‘shinlari tomonidan ishg‘ol qilingan. Shahar meri Aleksandr Markushinning so‘zlariga ko‘ra, Irpendagi binolarning 70 foizi vayron bo‘lgan.
Mariupol

 Rossiya Qurolli Kuchlarining zirhli kateri Azov dengizidagi Mariupol porti yaqinida. Bir necha kun oldin Mariupol portiga birinchi kema — “Slavutich” tipidagi yuk kemasi kirdi. Unga metall yuklangan, yukni Rostov-Donga yetkazish kerak edi.
Donetsk

 Donetsk xalq respublikasi nazoratidagi Donetsk shahri maktabi. DXR hududiy mudofaa shtabining ma’lum qilishicha, shahar Ukraina Qurolli kuchlari tomonidan o‘qqa tutilgan, olti kishi halok bo‘lgan.

 O‘qqa tutishlar paytida halok bo‘lgan Donetsk aholisi vakili.
Donbass shimoli

 Ukraina va Rossiya qo‘shinlari o‘rtasida to‘qnashuvlar ketayotgan Severodonetsk uzra tutun ko‘tarilmoqda. Rossiya kuchlari shaharni o‘rab olishga intilmoqda. Donbass shimoli hozir shiddatli janglar zonasiga aylangan.

 Bahmutning o‘qqa tutilishi oqibatida vayron bo‘lgan bino. Rossiya askarlari unga ham yaqinlashmoqda.

 Bahmutdagi turar joy binosi xarobalari orasida yurgan mushuk.

 Ukraina harbiy xizmatchisi okopda.

 Bahmutdagi ukrainalik askarlarning pozitsiyasi.

 Lisichanskda yashovchi ayol yonayotgan garaj yonida. Rossiya harbiylari shaharga hujum qilmoqda.
Xarkov viloyati

 Xarkovdagi vayron bo‘lgan ko‘prik. Rossiya qo‘shinlari shaharni egallashga bo‘lgan muvaffaqiyatsiz urinishlaridan keyin may oyining o‘rtalarida ortga chekingan edi, ammo hozir o‘t ochishlar yana boshlandi.

 Ukraina hududiy mudofaasi jangchilari.

 Xarkovga qilingan hujumdan keyingi yong‘in. Viloyat harbiy prokuraturasi ma’lumotlariga ko‘ra, uch nafar tinch aholi vakillari jarohatlangan. Bir necha kun oldin shaharni o‘qqa tutish paytida to‘qqiz kishi halok bo‘lgandi.
 Mariupol epidemiya yoqasida, Kiyev 1540 yoshda. Urushning 95-kunidan fotoreportaj